Trondheim helsefaghøgskole

Trondheim helsefaghøgskole var en høgskole for helsefaglige utdanninger, etablert i Trondheim i 1990. Skolen ble i 1994 fusjonert inn i Høgskolen i Sør-Trøndelag.

Skolen var en fusjon mellom vernepleierutdanningen ved Vernepleierhøgskolen i Sør-Trøndelag (etablert 1973) og ergoterapeututdanningen ved Ergoterapihøgskolen i Trondheim (etablert 1974). Skolen holdt til i de gamle lokalene til Nidar Bergene i Ulstadløkkveien. I 1989 ble audiografututdanning startet ved skolen, som den første i landet, og i 1992 ble også fysioterapiutdanning startet. Disse studiene ble deretter fire studieprogram ved Avdeling for helse- og sosialfag ved HiST.

1. januar 2016 ble HiST en del av Norges teknisk-naturvitenskapelige universitet (NTNU), og studiene ble videreført som bachelorprogram under Fakultet for helse- og sosialvitenskap.

 Kilder 
«Ergoterapihøgskolens siste år før sammenslåing». I: Høgskoleavisa i Trøndelag

 Eksterne lenker 
 NTNUs nettsted for studiene ved Fakultet for helse- og sosialvitenskap

Kategori:Tidligere høgskoler i Norge
Kategori:Høyskoler i Trondheim
Kategori:Høgskolen i Sør-Trøndelag
Kategori:Utdanningsinstitusjoner etablert i 1990
Kategori:Utdanningsinstitusjoner nedlagt i 1994
Kategori:Tidligere utdanningsinstitusjoner i Trøndelag